C 280/6
FI
Euroopan unionin virallinen lehti
21.7.2022
kattaa tästä toiminnasta johtuvat likviditeettitarpeet seuraavien 12 kuukauden ajan.
Likviditeettitarpeita, jotka katetaan jo koronaviruspandemiaa koskevien tilapäisten puitteiden mukaisilla tukitoimenpiteillä, ei voida kattaa tämän tiedonannon nojalla hyväksytyillä toimenpiteillä.
Likviditeettitarpeet olisi määritettävä tuensaajan antaman oman ilmoituksen perusteella (***); _____________ (*) Asianmukaiset perustelut voivat koskea sellaisilla aloilla toimivia tuensaajia, joihin Venäjän hyökkäyksen suorat tai välilliset vaikutukset erityisesti kohdistuvat, mukaan lukien unionin ja sen kansainvälisten kumppaneiden toteuttamat rajoittavat taloudelliset toimenpiteet sekä Venäjän toteuttamat vastatoimenpiteet.
Tällaisia vaikutuksia voivat olla toimitusketjujen häiriöt, Venäjältä tai Ukrainasta saamatta jääneet maksut, hintojen epävakauden lisääntyminen energiamarkkinoilla ja siihen liittyvät vakuustarpeet, kyberhyökkäysten lisääntynyt riski tai tiettyjen tämänhetkisen kriisin vaikutusten kohteena olevien tuotantopanosten tai raakaaineiden hintojen nousu.
(**) Sellaisina kuin ne määritellään yleisen ryhmäpoikkeusasetuksen liitteessä I. (***) Likviditeettisuunnitelmaan voi sisältyä sekä käyttöpääoma- että investointikustannuksia.”
29.
Korvataan 51 kohta seuraavasti: ”51.
SEUT-sopimuksen 107 artiklan 3 kohdan c alakohdan mukaisesti käytettävissä olevien mahdollisuuksien ja tässä tiedonannossa vahvistettujen mahdollisuuksien lisäksi tilapäisellä tuella voitaisiin lieventää sellaisten maakaasun ja sähkön poikkeuksellisen voimakkaiden hinnankorotusten aiheuttamia vaikutuksia, joita yritykset eivät ehkä pysty siirtämään eteenpäin tai joihin ne eivät ehkä voi mukautua lyhyellä aikavälillä.
Tämä voisi lieventää yrityksille aiheutuvia seurauksia ja auttaa niitä selviytymään tämänhetkisestä kriisistä johtuvasta jyrkästä kustannusten noususta.
Toisaalta, koska kaasutoimitukset vähenevät edelleen, on myös tärkeää säilyttää kysynnän vähentämistä edistävät kannustimet ja valmistaa yrityksiä vähentämään asteittain kaasun kulutusta.
Lisätuki voi nykytilanteessa olla yhä perusteltua, jotta energiaintensiivisten yritysten toiminta voi jatkua.”
30.
Korvataan 52 kohta seuraavasti: ”52.
Komissio pitää tällaista valtiontukea sisämarkkinoille soveltuvana SEUT-sopimuksen 107 artiklan 3 kohdan b alakohdan perusteella, jos kaikki seuraavat edellytykset täyttyvät: a. tuki myönnetään viimeistään 31. joulukuuta 2022; (*) b. tuki voidaan myöntää suorina avustuksina, veroetuuksina (**) ja sosiaaliturvamaksuetuuksina tai muussa muodossa, kuten takaisinmaksettavina ennakkoina, takauksina (***), lainoina (****) ja pääomana edellyttäen, että tällaisten toimenpiteiden yhteenlaskettu nimellisarvo ei ylitä sovellettavaa tuki-intensiteettiä eikä tuen enimmäismäärää.
Kaikkien käytettävien lukujen on oltava bruttomääräisiä eli ennen verojen tai muiden maksujen vähentämistä; c. takaisinmaksettavina ennakkoina, takauksina, lainoina tai muina takaisinmaksettavina välineinä myönnetty tuki voidaan muuntaa muiksi tukimuodoiksi, kuten avustuksiksi, edellyttäen että muuntaminen tapahtuu viimeistään 30. kesäkuuta 2023; d. tuki myönnetään sellaisen ohjelman perusteella, jolla on alustava budjetti.
Jäsenvaltiot voivat rajoittaa tuen toimiin, joilla tuetaan tiettyjä talouden tai sisämarkkinoiden turvallisuuden ja häiriönsietokyvyn kannalta erityisen merkittäviä talouden aloja.
Tällaiset rajoitukset on kuitenkin ymmärrettävä laajasti, eivätkä ne saa johtaa mahdollisten tuensaajien keinotekoiseen rajoittamiseen; e. tätä jaksoa sovellettaessa tukikelpoisten kustannusten laskemisen perusteena on maakaasu- ja sähkökustannusten kasvu, joka on aiheutunut Ukrainaan kohdistuneesta Venäjän hyökkäyksestä.
Tukikelpoisten kustannusten enimmäismäärä saadaan kertomalla tuensaajan (*****) ulkopuolisilta toimittajilta loppukuluttajana (******) 1. helmikuuta 2022 ja 31. joulukuuta 2022 välisenä aikana, jäljempänä ”tukikelpoisuusaika”, hankkimien maakaasu- ja sähköyksikköjen lukumäärä tuensaajan kulutuksestaan maksaman yksikköhinnan nousulla (mitattuna esimerkiksi euroina megawattituntia kohti), joka on laskettava tuensaajan tiettynä tukikelpoisuusajan kuukautena maksaman kuukausittaisen yksikköhinnan ja tuensaajan 1. tammikuuta 2021 ja 31. joulukuuta 2021 välisenä viitekautena keskimäärin maksaman yksikköhinnan (joka otetaan huomion kaksinkertaisena eli 200-prosenttisena) välisenä erotuksena (*******).
Tukikelpoisten kustannusten laskemiseen käytettävä maakaasun ja sähkön määrä saa 1. syyskuuta 2022 alkaen olla enintään 70 prosenttia tuensaajan kulutuksesta samalla kaudella vuonna 2021;